Šiaulių gidas

Lietuvos moksleivių folklorinių šokių varžytuvių „Patrepsynė“ finalas
2024-05-04 11:00 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
2024 m. gegužės 4 d. 11 val. Šiaulių kultūros centro pramogų salėje „Maksas“ (Aušros al. 31) vyks Lietuvos moksleivių folklorinių šokių varžytuvių „Patrepsynė“ finalinis renginys.
Renginyje gros Telšių kultūros centro vaikų ir jaunimo folkloro ansamblio „Čiučiuruks“ instrumentinė grupė (vadovė Rita Videikaitė-Macijauskienė), Klaipėdos miesto savivaldybės Etnokultūros centro vaikų ir jaunimo folkloro ansamblio „Alkiukai“ instrumentinė grupė (meno vadovė Ingrida Žmijauskienė), Šiaulių Dainų muzikos mokyklos vaikų ir jaunimo folkloro ansamblio „Vieversėlis“ instrumentinė grupė (vadovas Arūnas Stankus).

Kastyčio Kerbedžio koncertas - Mamai
2024-05-04 18:00 | Šiaulių arena
Kastytis Kerbedis kviečia į ypatingą muzikinę šventę, skirtą Mamos dienai – gegužės 4-ąją Šiaulių arenoje jis surengs koncertą pačioms mūsų brangiausioms – mamoms.
“Daug gražių dalykų mes galime turėti savo gyvenime, bet mamą tik vieną visame plačiame pasaulyje. Visos mamos nusipelno atskiros padėkos. Todėl dovanosiu didžiausią savo turtą – savo dainas“, – sako K.Kerbedis.

Charizmatiškasis atlikėjas ne kartą yra pabrėžęs, kad kiekvienas į jo koncertą atvykęs žmogus jam yra didžiausia motyvacija žengti į sceną, o tokia proga ypatingai verčia pasitempti. Todėl atlikėjas įsitikinęs, kad Šiaulių arenoje vyksiantis šventinis koncertas visiems paliks tik pačius šilčiausius prisiminimus.

Koncertas „Dėkoju tau, Mama“.
2024-05-05 15:00 | Chaimo Frenkelio viloje
2024 m. gegužės 5 d., sekmadienį, 15 val. Chaimo Frenkelio viloje-muziejuje (Vilniaus g. 74, Šiauliai) vyks koncertas „Dėkoju tau, Mama“.
Atlikėjai:
Greta Karnatkaitė (saksofonas), Adrijana Balsytė (sopranas), Juozas Janužas (tenoras), Sigitas Vaičiulionis (fortepijonas), Raimonda Sližienė (koncerto vedėja).
Bilieto kaina – 5 Eur, su nuolaida – 2,50 Eur.
Chaimo Frenkelio vilos kasos tel. nr. (8 41) 52 43 89

Ingos Jankauskaitės koncertas
2024-05-05 17:00 | Šiaulių arena
Gegužės 5-ta diena, Inga Jankauskaitė, Šiaulių arenos Masžoji salė.
Kiekvieną kartą stebinanti, ryški, kokybiško humoro ir tikrų emocijų nestokojanti atlikėja žada abejingų nepaliksiantį vakarą, kuris įsimins ilgam.
Įsimintina dainų programa, kurioje klausytojai turės progą išgirsti ne tik radijo stočių topuose įsitaisiusius kūrinius, bet ir naujausio albumo ,,Grožis ir nuodai” dainas.

Mokiniams skirta darbų mugė „Darbavasaris“
2024-05-07 12:00 - 14:00 | P. Višinskio viešoji biblioteka
Moksleivi, kokie tavo planai vasarą?
Tau 14 + ir norėtum prasmingai praleisti laiką?
Įgyti patirties bei praktikos darbo rinkoje?
Nesnausk!
Ateik į Šiaulių regioninio karjeros centro organizuojamą mugę mokiniams DARBAVASARIS bei susitik su darbdaviais, kurie pasiūlys darbą vasaros atostogų laikotarpiu!
Mugės tikslas – sudaryti galimybę mokiniams pabendrauti su darbdaviais, siūlančiais sezonines darbo vietas, sužinoti apie mokinių įdarbinimo sąlygas ar savanorystės galimybes.
KADA? 2024 m. gegužės 7 d. nuo 12 valandos.
KUR? Šiaulių apskrities Povilo Višinskio viešoji biblioteka, Aušros al. 62, Šiauliai, III a. holas.
Informaciją teikia Užimtumo tarnybos Šiaulių regioninis karjeros centras

Muzikinis spektaklis „Trimito skrydis“
2024-05-07 12:00 - 17:00 | Šiaulių dramos teatras
RENGINIO ORGANIZATORIUS – Koncertinė įstaiga Lietuvos simfoninis pučiamųjų orkestras
Scenarijaus autorė ir režisierė – Birutė Mar
Dailininkė – Indrė Pačėsaitė
Video – Karolis Bratkauskas
Lėktuvo pilotai – Andrius Bialobžeskis, Tadas Šileika
Lėktuvo keleiviai – orkestras ir žiūrovai
Muzikinėje pasakoje „Trimito skrydis“ vaikai bus supažindinami su pasaulio muzika. Žiūrovų salė virs lėktuvu, o žiūrovai – jo keleiviais.
Muzikinis „Trimito“ oro linijų lėktuvas drauge su spektaklio žiūrovais pirmąsyk leidžiasi į neįprastą skrydį aplink Žemę. Drauge su skrydžiui diriguojančiais muzikinio lėktuvo pilotais Rainaru ir Vizaru bei stiuardesėmis Madam Liufthanzija ir Fineirija, Madmuazelėmis Alitalija ir Maleizija, jie apkeliauja pasaulio žemynus ir šalis, išgirsta įvairių kraštų muziką, pasiekia tolimąją Antarktidą ir net Mėnulį. Ieškoję kur gyvena vėjas, sapnai ir mintys keliautojai sugrįžta namo į Žemę ir supranta koks nuostabus yra mūsų gimtasis kampelis.

Nacionalinio „Spalvų muzikos“ orkestro ir draugų koncertas
2024-05-07 14:00 | Šiaulių kultūros centro Didžioji koncertų salė (Aušros al. 31)
Gegužės 7 d. 14 val. Šiaulių kultūros centre vyks nacionalinio „Spalvų muzikos“ orkestro ir draugų koncertas.
Dalyvauja nacionalinis „Spalvų muzikos“ orkestras (vyr. dirigentė Natalija Pugačienė), prof. Aleksandra Žvirblytė (pianinas), džiazo muzikantas prof. Petras Vyšniauskas (saksofonas), solistas Jurgis Brūzga, Vytenis Danielius (akordeonas) ir respublikinio įtraukaus muzikavimo konkurso-festivalio „Perliukai“ laureatai.
Renginio trukmė: ~1 val. 30 min.
Organizatorius – Lietuvos specialiosios kūrybos draugija „Guboja“.

Renginys nemokamas

Edukacinis užsiėmimas suaugusiesiems „Trio“
2024-05-07 17:30 | Šiaulių kultūros centro Amatų dirbtuvės (Aušros al. 31)
Šiaulių kultūros centras kviečia į Keramikos studiją suaugusiesiems. Užsiėmimų metu, padedant profesionaliam keramikui, bus galima įgyvendinti savo kūrybinius sumanymus, įgyti naujų įgūdžių ir patirti teigiamų emocijų. Ši veikla susideda iš dviejų užsiėmimų. Per pirmąjį užsiėmimą bus lipdoma bei dekoruojama, per antrąjį – glazūruojama. Keramikos studija atvira ir pradedantiesiems, ir pažengusiems keramikos gerbėjams.

Edukacinio užsiėmimo metu bus sukuriamas keraminis padėkliukas ir trys indeliai, dekoruoti raižymo technika. Unikaliam darbui pagaminti bus naudojamas baltas molis ir molio dažai – angobai. Rankų darbo vienetinis gaminys bus ne tik funkcionalus daiktas, bet ir išskirtinė namų dekoracija.
Antras užsiėmimas, kurio metu bus glazūruojama, vyks gegužės 21 d.
Vieno užsiėmimo trukmė: ~3 val.
Dalyvių skaičius: nuo 5 iki 15
Kaina 1 asmeniui už du edukacinius užsiėmimus be auksavimo 24 Eur
Į kainą įskaičiuotos visos lipdymui ir glazūravimui reikalingos priemonės.
Daugiau informacijos tel. +370 678 53 171, el. p. vaida.dambrauskiene@siauliukc.lt
Edukacinis užsiėmimas skirtas tik suaugusiesiems.
Bus gaminami 3 indeliai ir 1 padėkliukas.
Darbų atsiėmimas: po 2 savaičių nuo paskutinio apsilankymo.

Susitikimas su karybos ekspertu, Lietuvos kariuomenės atsargos majoru Dariumi Antanaičiu
2024-05-08 17:00 | P. Višinskio viešoji biblioteka
Gegužės 8 d., trečiadienį, 17 val. kviečiame į susitikimą su karybos ekspertu, Lietuvos kariuomenės atsargos majoru Dariumi Antanaičiu.
Pokalbio tema – Lietuvos saugumas, civilinė gynyba ir pilietiškumas.
Renginį moderuoja žurnalistas, diplomatas Aleksandras Matonis.
Renginys vyks Šiaulių apskrities Povilo Višinskio viešosios bibliotekos Konferencijų salėje (II a.), Aušros al. 62, Šiauliai.
Renginys nemokamas.

Poezijos ir romansų popietė „Ir pražydo jazminai“
2024-05-09 16:30 | Šiaulių kultūros centro Kamerinė salė (Aušros al. 31)
Gegužės 9 d. 16.30 val. Šiaulių kultūros centro Kamerinėje salėje (Aušros al. 31) vyks poezijos ir romansų popietė „Ir pražydo jazminai“.
Dalyvauja romansų atlikėjai ir skaitovai iš Šiaulių miesto ir rajono, Joniškio, Pakruojo.
Įėjimas su kvietimais. Kvietimus nuo balandžio 18 d. galima pasiimti Šiaulių kultūros centro kasoje.
Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.
Renginio trukmė: ~2 val.

Šventinis koncertas „Užtekėjo mėnesėlis“
2024-05-10 18:00 | Šiaulių kultūros centro Didžioji koncertų salė (Aušros al. 31)
Gegužės 10 d. 18 val. vyks Šiaulių Juliaus Janonio gimnazijos liaudiškų šokių kolektyvo „Liuoksinis“ (meno vad. A. Rimkuvienė) šventinis koncertas „Užtekėjo mėnesėlis“.
Dalyvauja šokių kolektyvo merginas, jaunuoliai, jaunimas, mokytojos, gimnazistų mamos, Juliaus Janonio gimnazijos liaudiškų šokių kolektyvo „Liuoksinis“ alumnai.
Renginio trukmė: ~1 val. 30 min.
Organizatorius – Juliaus Janonio gimnazijos liaudiškų šokių kolektyvas „Liuoksinis“.

Renginys nemokamas

SIBIRO HAIKU. Lietuvos nacionalinis dramos teatras
2024-05-10 18:30 | Šiaulių dramos teatras
Spektaklio organizatorius – Lietuvos nacionalinis dramos teatras
Birutė Kapustinskaitė
Režisierius – Augustas Gornatkevičius
Režisieriaus asistentė – Regina Garuolytė
Dailininkė – Simona DAVLIDOVIČIŪTĖ
Šviesų dailininkas – Dainius URBONIS
Kompozitorė – Jūra Elena ŠEDYTĖ
Judesio koordinatorė – Gintarė ŠMIGELSKYTĖ
Aktoriai: Miglė POLIKEVIČIŪTĖ, Augustė POCIŪTĖ, Gediminas RIMEIKA, Jolanta DAPKŪNAITĖ, Augustė ŠIMULYNAITĖ, Marius REPŠYS, Lukas MALINAUSKAS.

2023 m. Dalios Tamulevičiūtės lietuvių autorių scenos meno kūrinių konkurso laimėtojas.
Pagal J. Vilės ir L. Itagaki knygą „Sibiro haiku”.
Geriausia 2018 m. knyga vaikams pripažinta Jurgos Vilės ir Linos Itagaki komiksų knyga „Sibiro haiku” randa būdą jautriai ir be pagrąžinimų pasakoti vaikams apie tremties žiaurumus ir jos kasdienybę. Spektaklio, kaip ir knygos, centre – vaikų išgyvenimai ir vaiko žvilgsnis į tremtį.
Knygos veikėjas Algiukas svajoja palakioti po pasaulį su savo draugu žąsinu Martynu. Netrukus taip ir nutinka, tačiau visiškai kitaip nei jis galvojo. Ankstyvą 1941 metų birželio rytą pulkas kareivių išverčia berniuką, jo sesę Dalią, tėtį Romą ir mamą Uršulę iš lovų ir liepia ruoštis kelionėn – taip lietuviai būriais ne savo noru iškeliauja į Sibirą. Vaiką užklumpa daugybė klausimų – kodėl juos ištremia? Kuo jie prasikalto? Kur tas Sibiras? Ten, tolimoje ir svetimoje šalyje, šeimai tenka išgyventi valgant sušalusias bulves, ašaromis sūdant sriubą ir dainomis šildant širdis. Ten gimsta tremtinių choras „Obuoliai”, ten dainuojant užauga sparnai, o viltis grįžti namo niekad neapleidžia.
„Spektaklį įkvėpusi Jurgos Vilės knyga „Sibiro haiku” randa unikalią formą vaikams pasakoti apie itin sunkias tremties patirtis ir išgyvenimus per jų pačių žvilgsnį į šiuos žiaurumus. Spektakliu siekiame išlaikyti knygos žaidybiškumą, kuris šiems pasakojimams suteikia lengvumo, padaro juos prieinamesnius jaunajai auditorijai. Nagrinėdamas tremties temą spektaklis siekia ne tik apšviesti ar atpasakoti įvykius, tačiau ir padėti vaikams suvokti tai, kas atrodo nesuvokiama”, – sako jau ne pirmą spektaklį vaikams statantis režisierius Augustas Gornatkevičius.
A. Gornatkevičiaus teatrinė maniera paremta nuolatiniu humoro derinimu su rimtomis problemomis, kintančiu vizualumu, aktyviu fiziniu judesiu, žiūrovams atpažįstamų simbolių naudojimu, dramaturgijos klasikų praturtinimu šiuolaikinės nūdienos aktualijomis. Jaunosios kartos teatro režisierius Augustas Gornatkevičius sėkmingai įrodė, kad geba kurti ne tik suaugusių auditorijai, bet ir vaikams – už 2021 m. sukurtą spektaklį „Emilių Emilis” režisierius pelnė Auksinio scenos kryžiaus nominaciją ir Fortūnos apdovanojimą.
Pasak režisieriaus, naujas jo darbas „Sibiro haiku” prisideda prie tautinės atminties išlaikymo, jaunosios kartos moralinių normų formavimo, skatinant pilietinį sąmoningumą, gebėjimą suprasti, atjausti ir įkvėpti gyvenimui. Mirties, netekties, neteisybės temos rodosi sunkiausiai paaiškinamos vaikams, tačiau spektaklio komanda nuo jų nebėga, o siekia įprasminti per pagrindinio veikėjo bei jo draugų istorijas.

Marko Žukausko „stand up“ pasirodymas „Banditas“
2024-05-10 20:00 | Šiaulių kultūros centro Kamerinė salė (Aušros al. 31)
Gegužės 10 d. 20 val. Šiaulių kultūros centre vyks Marko Žukausko „stand up“ pasirodymas „Banditas“.
Nuo 1997 metų tėvus, aukles, mokytojus ir niekuo dėtus aplinkinius savo išdaigomis bei dėmesio stoka terorizuojantis Markas Žukauskas yra ne kartą prisiviręs įvairios košės. Labiausiai mėgdavo manų košę su uogiene, bet kartais išsivirdavo ir avižinės, šiaip tikrai neblogai sekėsi gaminti, bet pagrindinė košė tai buvo įvairios išdaigos bei lengvi nusikaltimai.
Šio „bandito“ dosjė tikrai įspūdingas: 16 namų areštų, 2 sudaužyti automobiliai, 1 pavogtas „Manija“ batonėlis (už jį M. Žukauskas praleido 3 valandas policijos areštinėje), 1 kartą pagautas vairuojantis be vairuotojo pažymėjimo, 12 pabėgimų iš namų naktį į įvairias išgertuves bei vakarėlius, ŠIMTAI praleistų pamokų…
Čia buvo išvardyti tik jo paauglystės nusikaltimai, nes suėjus pilnametystei Markas išvyko gyventi į Vilnių – jurisdikciją, kurioje pagrindinis mūsų komisaras, Marko mama, nebeturi tiek galios jį stebėti ir rinkti medžiagą apie jo žygdarbius. Net nėra abejonės, kad didžioji dalis nusižengimų toliau vyko sostinėje. Deja, apie juos informacijos nebeturime… Tačiau, aišku tik viena – Markas Žukauskas yra velniškai juokingas komikas, jau 7 metus sėkmingai juokinantis Lietuvos žmones. Į 2024 metus jis žengia su nauja solo „stand up“ programa pavadinimu „Banditas“. Mūsų dienraštis gali patikinti – pamatyti šį pasirodymą yra būtina!
N-16
Renginio trukmė: ~1 val. 30 min.

Mados ir grožio mugė „Stilius ir Skonis“
2024-05-11 10:00 - 16:00 | Šiaulių arena
Gegužės 11 dieną, šeštadienį, „Šiaulių arenoje“ vyks mados ir grožio mugė „Stilius ir Skonis“. Šis mugių ciklas džiugina stiliui ir geram skoniui prijaučiančius lankytojus įvairiuose Lietuvos miestuose.
Mugė „Stilius ir Skonis“ kas kartą sujungia prekybininkus, kūrėjus, gamintojus iš visos Lietuvos. Stiliaus ir skonio entuziastai turės išskirtinę galimybę rinktis iš aprangos, aksesuarų, papuošalų asortimento bei įsigyti išskirtinio skonio produktų.
Mugėje dėmesys skiriamas ir namų prekėms, juk namai taip pat turi savitą stilių, o mugės „Stilius ir Skonis“ dalyviai padeda jį kurti siūlydami rankų darbo žvakes bei natūralius namų kvapus. Dėmesys skiriamas ir vaikams – jiems gaminius siūlo mugėje dalyvausiantys prekės ženklai.
Mados ir grožio mugė „Stilius ir Skonis“ Šiauliuose lankytojų lauks gegužės 11 dieną, „Šiaulių arenoje“, nuo 10 iki 16 valandos. Įėjimas į mugę – nemokamas.

Tulpių žydėjimo šventė
2024-05-11 12:00 - 18:00 | Burbiškio dvaro parkas
Daugyvenės kultūros istorijos muziejaus-draustinio Burbiškio dvaro istorijos muziejaus parke (Radviliškio r.) pražydo ankstyvųjų veislių tulpės.
Staiga sušilus orams, pirmieji žiedai prasiskleidė jau balandžio pradžioje. Pirmosios nudžiugino ankstyvosios veislės ‘Giuseppe Verdi’, ‘Compostela’. Šiuo metu jau galima gėrėtis beveik dešimties ankstyvųjų veislių tulpių grožiu. Šalia tulpių svaiginančiai kvepia hiacintai, žiedais, tarsi varpeliais, puošiasi elegantiškos margutės, mėlynuoja scylės, grožiu lenktyniauja ir kiti pavasario žiedai.
Šį pavasarį Burbiškio dvaras pasitinka kolekcijoje turėdamas apie 500 tulpių veislių, 16 pogrupių. Tulpes prižiūrinti gėlininkė Anastasija Ruta Abukauskaitė sako, kad dvaro kolekcija kasmet papildoma po keletą veislių. „Jau sunku atrasti naujų išraiškingų žiedų tulpių“, – šypsosi gėlininkė.
Pasak A. R. Abukauskaitės, tulpės į šių metų šiltą, nors ir permainingą, pavasarį reaguoja gerai, šiuo laikotarpiu jau yra pilnos sandaros: išleisti kotai, lapija, sukrauti pumpurai. „Vėlyvosios dar nekrauna žiedų, tad žydės laiku“, – prognozuoja gėlininkė.
Pirmieji tulpių žiedai – įžanga į gegužės 11 dieną Burbiškio dvaro parke vyksiantį 23-ią festivalį „Tulpių žydėjimo šventė“. Pavasariui persivertus į antrą pusę, įvairiaspalviais tulpių žiedais nusidažys dvaro lysvės, gėlynai, klombos – pražys milijonai žiedų. Gegužės mėnesio energijos, žiedų, kvapų, garsų pripildytame parke skambės muzika, atgis senojo dvaro dvasia, vyks įvairiausi užsiėmimai, edukacijos, parodos.
Kasmet laukiama šventė gegužės 11 dieną prasidės 12 valandą, o oficialiai festivalis bus atidarytas 13 valandą. Festivalyje koncertuos Egidijus Sipavičius su Kauno bigbendu ir programa „Pienės pūkas“, viena ryškiausių ir talentingiausių Lietuvos atlikėjų Monika Liu su grupe, visada originalūs, energingi ir nuotaikingi „Antikvariniai Kašpirovskio dantys“, muzikinę programą užbaigs savitą muzikinį braižą ir stilių turintis populiarusis Saulius Prūsaitis su grupe.
Visą festivalio dieną, nuo 12 iki 18 valandos, jaukūs, išpuoselėti Burbiškio dvaro parko kampeliai prisipildys gyvosios dvarų istorijos, kultūros bei šiuolaikinių pramogų. Veiks senosios fotografijos ateljė ir šaržų piešėjų dirbtuvės, skambės senųjų instrumentų muzika, šoks renesanso kostiumais pasipuošę dvariškiai, atgis Klaipėdos pilies teatro personažai iš spektaklio „Versalio sodai“, gerokai aukštesni už pačius aukščiausius kaukšės kojūkininkai. Tradiciškai šventėje veiks senovinių automobilių, muzikinių dėžučių ir gramofonų, muziejaus istorijos ir kitos parodos, tautodailininkų ir kulinarinio paveldo mugė.
Bilieto kaina suaugusiesiems – 10 eurų, moksleiviams – 5 eurai. Vaikai iki 7 metų įleidžiami nemokamai. Į šventę bilietą galima įsigyti muziejaus puslapyje bei atvykus į festivalį. Bilietai, išsamesnė informacija: www.daugyvenesmuziejus.lt, tel. +370 422 56 110.
Tulpių žydėjimu muziejus kviečia grožėtis visą žydėjimo laiką. Lankytojai laukiami antradieniais–sekmadieniais nuo 9 iki 18 valandos. Bus ir daugiau renginių: gegužės 12 dieną Burbiškio dvaro parke vyks koncertas „Pavasario paukščių balsai“. Koncertuos „Baltasis Kiras“, „Baltos Varnos“ ir Darius Žvirblis, bus galima apžiūrėti veikiančių muzikinių dėžučių ir gramofonų, muziejaus istorijos ir kitas parodas.

Lietuvos muzikos ir teatro akademijos studento Evaldo Račkausko baigiamojo darbo pristatymo koncertas „Rėdos ratai“
2024-05-11 15:00 | Šiaulių kultūros centro Didžioji koncertų salė (Aušros al. 31)
Gegužės 11 d. 15 val. Šiaulių kultūros centro Didžiojoje koncertų salėje vyks Lietuvos muzikos ir teatro akademijos Klaipėdos fakulteto Šokio katedros studento Evaldo Račkausko baigiamojo darbo pristatymo koncertas „Rėdos ratai“.
Dalyvauja Šiaulių Dainų progimnazijos liaudiškų šokių studija „Šermukšnėlė“ (meno vad. Indrė Šerpytienė ir Evaldas Račkauskas), Klaipėdos universiteto tautinio meno ansamblis „Vytinė“ (meno vad. V. Mačiulskis, šokių grupės vad. K. Butkienė, G. Venslovas, kapelos vad. J. Staniulis), VšĮ „Šermukšnio kekė“ vyresniųjų liaudiškų šokių grupė „Šermukšnis“ (meno vad. Indrė Šerpytienė, vad. Evaldas Račkauskas), Šiaulių kultūros centro liaudiškų šokių ansamblis „Kalatinis“ (meno vad. Indrė Šerpytienė ir Evaldas Račkauskas, vokalo grupės vad. S. Giedrė).
Renginio trukmė: ~1 val. 30 min.

Ilonos Bakšės meilės eilėraščių knygos „Tu niekada nesužinosi“ pristatymas
2024-05-13 17:30 | P. Višinskio viešoji biblioteka
Gegužės 13-ąją, meilės deivės Mildos dieną, 17.30 val. Šiaulių apskrities Povilo Višinskio viešosios bibliotekos Didžiojoje skaitykloje (III a.) savo meilės eilėraščių knygą „Tu niekada nesužinosi“ pristatys Ilona Bakšė.

Muzikinių intarpų metu dainas, sukurtas pagal pristatomos knygos eiles, gitara atliks Inesa Bumblauskaitė.

Autorė apie savo knygą sako, kad tai daugiau nei knyga, tai jausmų namai, kuriuose gyvena visi meilės periodai: rožinis, aklasis, ugningasis, praregėjimo, kalnuotasis, pelenų ir tvarumo. Tai tarsi drąsi kelionė patirties labirintais, ieškant atsakymo, kas yra meilė. Kiekviename eilėraštyje – troškimas gyventi, žydėti, parkritus vėl keltis ir vėl žengti pirmyn.

Ši knyga nuo pirmų eilučių paliečia skaitytojų širdis nuogu atvirumu, pažadina šiltus prisiminimus, sustiprina sielą suvokimu – visiems visko būna ir drąsina – kad ir kas nutiktų, turi likti žmogumi, mylėti žmones tokius, kokie jie yra, mylėti save ir leistis būti mylimam. Juk meilė – pati galingiausia jėga pasaulyje, ir ši knyga – tos jėgos kūrinys.

Organizatorė – Šiaulių apskrities Povilo Višinskio viešoji biblioteka.

Renginys nemokamas.

Lietuvos muzikos ir teatro akademijos studento Manto Meškausko baigiamojo darbo koncertas „Žemė kėlė žolę...“
2024-05-13 18:30 | Šiaulių kultūros centro Didžioji koncertų salė (Aušros al. 31)
Gegužės 13 d. 18:30 val. Šiaulių kultūros centre vyks Lietuvos muzikos ir teatro akademijos Klaipėdos fakulteto Šokių katedros studento Manto Meškausko baigiamojo darbo koncertas „Žemė kėlė žolę…“.
Dalyvauja Šiaulių „Juventos“ progimnazijos ir Juliaus Janonio gimnazijos liaudiškų šokių kolektyvas „Liuoksinis“ (vadovė Asta Rimkuvienė), Šiaulių kultūros centro liaudiškų šokių grupė „Vajaunas“ (meno vadovas Romualdas Laugalis) ir Klaipėdos universiteto tautinio meno ansamblis „Vytinė“ (meno vadovas Vidmantas Mačiulskis, vadovai Kamilė Butkienė ir Gintautas Venslovas, liaudiškos kapelos vadovas Juozas Staniulis).
Kviečiame kartu pajusti šokiu alsuojančią pavasario gaivą!
Renginio trukmė: ~1 val. 30 min.

Koncertas „Šokis jungia mus“
2024-05-16 17:00 | Bulvaro amfiteatras
Gegužės 16 d. 17 val. Šiaulių bulvaro amfiteatre (Vilniaus g. 153) vyks koncertas „Šokis jungia mus“, kuris yra XVII tarptautinio šokio festivalio-konkurso „Aušrinė žvaigždė“ dalis.
Dalyvauja XVII tarptautinio šokio festivalio-konkurso „Aušrinė žvaigždė“ svečiai ir Šiaulių miesto šokių kolektyvai.
Renginio trukmė: ~1 val. 30 min.

Vaiko dienai skirtos dūzgės kartu su pasakų herojais ir „Lauros studijos“ vaikais
2024-05-17 14:00
Gegužės 17 d. 14 val. P. Višinskio aikštėje (Vilniaus g. 130) vyks Vaiko dienai skirtos dūzgės kartu su pasakų herojais ir „Lauros studijos“ vaikais, kuris yra XVII tarptautinio šokio festivalio-konkurso „Aušrinė žvaigždė“ dalis.
Renginio trukmė: ~1 val. 30 min.

XVII tarptautinio šokio festivalio-konkurso „Aušrinė žvaigždė“ atidarymas
2024-05-17 17:00
Gegužės 17 d. 17 val. P. Višinskio aikštėje (Vilniaus g. 130) vyks XVII tarptautinio šokio festivalio-konkurso „Aušrinė žvaigždė“ atidarymas.
Programoje: šventinis koncertas, I konkurso dalies nugalėtojų apdovanojimai.
Renginio trukmė: ~1 val. 30 min.

Visa XVII tarptautinio šokio festivalio-konkurso „Aušrinė žvaigždė“ programa: https://www.siauliukc.lt/news/2821/63/XVII-tarptautinio-sokio-festivalio-konkurso-Ausrine-zvaigzde-programa/

Folkšokiai „Šoka visi“
2024-05-17 19:00 - 19:30
Gegužės 17 d. 19 val. P. Višinskio aikštėje (Vilniaus g. 130) vyks folkšokiai „Šoka visi“, kuris yra XVII tarptautinio šokio festivalio-konkurso „Aušrinė žvaigždė“ dalis.
Groja Šiaulių Dainų muzikos mokyklos vaikų ir jaunimo folkloro ansamblis „Vieversėlis“ (vad. A. Stankus).
Renginio trukmė: ~1 val.

Partizanų pagerbimo, kariuomenės ir visuomenės vienybės diena
2024-05-18 08:30 - 18:00 | Prisikėlimo aikštė
Didžiausias Lietuvos kariuomenės renginys visuomenei– Partizanų pagerbimo, kariuomenės ir visuomenės vienybės dienos šventė Šiauliuose vyks jau šį šeštadienį.

Lietuvos kariuomenė skelbia šūkį „Mes – tai Jūs“ ir gegužės 18 dieną kviečia susitikti didžiausiame renginyje visuomenei – Partizanų pagerbimo, kariuomenės ir visuomenės vienybės dienos šventėje. Šiemet Lietuvos kariuomenės susitikimas su visuomene vyks Prisikėlimo aikštėje Šiauliuose, o šventinį savaitgalį užbaigs partizanams atminti skirti pėsčiųjų žygiai.

Šventinių renginių programą Šiauliuose gegužės 18 dieną 11 val. pradės šv. Mišios už Lietuvos partizanus ir Laisvės gynėjus, prisimenant jų pasiaukojimą, Šv. Apaštalų Petro ir Pauliaus katedroje. Pasibaigus padėkos mišioms, 12 val. Lietuvos kariuomenės orkestrai ir Garbės sargybos kuopa žygiuos į Prisikėlimo aikštę, kurioje vyks visi dienos renginiai. Susirinkusius miesto gyventojus ir svečius pasveikins NATO naikintuvų skrydis, bus iškilmingai pakeltos Lietuvos valstybės, Europos Sąjungos ir NATO vėliavos, giedamas Lietuvos Respublikos himnas. Laisvės atgavimo ir išsaugojimo idėja bus įprasminta tylos minute, Garbės sargybos kuopos karių parodomąja programa ir stilizuotomis salvėmis. Visi susirinkusieji galės išgirsti Lietuvos kariuomenės orkestrų muzikinę programą ir pamatyti karinės operacijos inscenizaciją.
Prisikėlimo aikštėje svečiai taip pat galės apžiūrėti Lietuvos kariuomenės ir sąjungininkų padalinių ginkluotės, technikos, ekipuotės ir įrangos ekspoziciją, tarp jų pėstininkų kovos mašiną „Vilkas“, savaeigę haubicą „PzH 2000“, šarvuotuosius kovinės paramos visureigius JLTV, Karinių oro pajėgų vidutinio nuotolio oro gynybos sistemą NASAMS, apžvalgos radarą „Giraffe“, žvalgybinį bepilotį orlaivį „Scan Eagle“, sąjungininkų pajėgų vokiečių tanką „Leopard“ ir vikšrinę vokiečių pėstininkų kovos mašiną „Marder“, keturratę žvalgybos mašiną „Fennek, šarvuotąjį pėstininkų transporterį „Pandur“, pėstininkų kovos mašiną „Patria“.
Gegužės 19 d., sekmadienį, minint 80-ąsias Lietuvos partizanų laisvės kovos pradžios metines, Krašto apsaugos ministerija kartu su Lietuvos šaulių sąjunga vienija jėgas ir kviečia visuomenę į 5 masinius partizanų atminimo žygius skirtingose Lietuvos regionuose, Šaulių Sąjungos rinktinių pagrindu – Radviliškio, Kazlų Rūdos, Tauragės, Kauno r. ir Utenos savivaldybėse. Žygis – tai gyvas istorijos pažinimas, leidžiantis partizanų laisvės kovą paversti sava patirtimi.
Šią dieną, pagerbiant partizanus, gėlės bus dedamos prie partizanų generolo Jono Žemaičio-Vytauto paminklo Vilniuje, Lietuvos partizanų memorialuose Minaičiuose, Radviliškio r., Kryžkalnyje, Raseinių r.
Visuomenės palaikymas yra didžiulė motyvacija kariams, tad tokių bendruomeniškų švenčių metu gyventojai gali daugiau sužinoti apie Lietuvos kariuomenę ir NATO sąjungininkų veiklą Lietuvoje, artimiau susipažinti su svarbia visuomenės dalimi, kuri egzistuoja valstybės ir jos gyventojų labui.

Kauno šokio teatro „Aura“ šokio spektaklis „Norėčiau būti paparčio žiedu“
2024-05-18 19:00
Gegužės 18 d. 19 val. P. Višinskio aikštėje (Vilniaus g. 130) vyks Kauno šokio teatro „Aura“ šokio spektaklis „Norėčiau būti paparčio žiedu“, kuris yra XVII tarptautinio šokio festivalio-konkurso „Aušrinė žvaigždė“ dalis.
Renginio trukmė: ~1 val. 30 min.

Europos muziejų naktis
2024-05-18 19:00 - 23:30
2024 m. gegužės 18 d., šeštadienį, Šiauliuose naktinėti kvies Europos muziejų naktis. Muziejai – mokymuisi ir tyrinėjimui!
Duris atvers ir į nemokamus vakarinius renginius kvies šie muziejai mieste:
• Chaimo Frenkelio vila-muziejus (Vilniaus g. 74)
• Fotografijos muziejus (Vilniaus g. 140)
• Venclauskių namai-muziejus (Vytauto g. 89)
• Šiaulių istorijos muziejus (Aušros al. 47)
• Žaliūkių malūninko sodyba-muziejus (Architektų g. 73)
• Dviračius muziejus (Vilniaus g. 139)
• Radijo ir televizijos muziejus (Vilniaus g. 174)
• Baltų kultūros pažinimo centras „Baltų kelias“ (Vilniaus g. 213)
• Šiaulių dailės galerija (Vilniaus g. 245)
• Vandos Kavaliauskienės Katinų muziejus (Žuvininkų g. 18)
• Juliaus Janonio gimnazijos istorijos Jono Krivicko muziejus (Tilžės g. 137)
• Šiaulių kino muziejus (Aušros al. 15, Šiauliai)
• Vandentvarkos muziejus (Vytauto g. 103)
• Militarijos muziejus (P. Višinskio g. 38)
• Šiaulių geležinkelių muziejus (Dubijos g. 26)
• Šiaulių tardymo izoliatoriaus muziejus (Trakų g. 10) (Būtina išankstinė registracija. Bus skelbiama gegužės mėn.)
• Šiaulių apygardos teismo Teismų istorijos muziejus (Dvaro g. 83) (Būtina išankstinė registracija. Bus skelbiama gegužės mėn.)
Muziejų lankymas NEMOKAMAS.
DAUGIAU INFORMACIJOS JAU NETRUKUS!
Organizatorius – Šiaulių „Aušros“ muziejus
Rėmėja: Šiaulių miesto savivaldybė
Informaciniai rėmėjai: žiniasklaidos grupė „Etaplius“, dienraštis „Šiaulių kraštas“
Draugai: Busturas, Šiaulių turizmo informacijos centras, restoranas „Bleu de Frenkel“

INFORMACIJA APIE RENGINĮ

Data:
2024-05-18

Laikas:
19:00 – 00:00 val.

Vieta:
Muziejai Šiauliuose

Europos muziejų naktis
2024-05-18 19:00 - 23:30
Gegužės 18 d., šeštadienį, minint Tarptautinę muziejų dieną, 19 muziejų Šiauliuose atveria ekspozicijų duris ir kviečia į naktinius tyrinėjimus. Tradicija tapęs renginys „Europos muziejų naktis“ į nemokamas vakarines veiklas kviečia jau 20-ąjį kartą. Šiais metais Šiauliuose bus plėtojama tema „Muziejai – mokymuisi ir tyrinėjimui!“.

Prancūzijos kultūros ministerijos inicijuotas projektas per 20-metį tapo tradicija, apjungiančia Europos muziejus bei pritraukiančia milijonus lankytojų. Galimybė nemokamai apsilankyti muziejuose vakare ir naktį, kai įprastai jie būna uždaryti, žavi lankytojus iki šiol.

Šiauliuose „Europos muziejų naktį“ veiklų taip pat netrūksta. Kasmet prie projekto prisijungia vis daugiau muziejų ir institucijų, kurių veikla artima muziejinei veiklai. Muziejų nakties kontekste Šiauliai išsiskiria tuo, kad projekto organizatorius – „Aušros“ muziejus – suvienija mieste veikiančius muziejus ir sudaro bendrą Muziejų nakties programą. Džiugu, kad šiemet prisijungė daugiausiai muziejų ir institucijų per pastaruosius metus – net 19.

Renginyje dalyvauja 7 „Aušros“ muziejaus padaliniai ir 12 kitų miesto muziejų bei institucijų. Pirmą kartą prie projekto jungiasi Šiaulių Rėkyvos progimnazijos muziejus, antrus metus dalyvauja Dailininko Gerardo Bagdonavičiaus namas, Šiaulių dailės galerija, po pertraukos grįžta atsinaujinęs Šiaulių apygardos teismo Teismų istorijos muziejus. Šiauliečiams dar mažai atrasta vieta – praėjusiais metais naujas ekspozicijas atidaręs Šiaulių istorijos muziejus.

Tarptautinės muziejų tarybos paskelbtas proginis Muziejų dienos pavadinimas „Muziejai – mokymuisi ir tyrinėjimui“ paskatino lankytojams per Muziejų naktį pasiūlyti įvairesnių veiklų, suteiksiančių naujų žinių, leisiančių patiems tyrinėti, atrasti, geriau suprasti muziejinius procesus, prisiliesti prie įvairių temų. Pavyzdžiui, Šiaulių „Aušros“ muziejaus restauratoriai paaiškins ir pademonstruos konservavimo, restauravimo procesus, Fotografijos muziejus pakvies į laboratoriją ir pažintį su analogine fotografija, Šiaulių istorijos muziejuje bus pristatyta XIX a. kario ginkluotė, archeologinių kasinėjimų ypatumai, Chaimo Frenkelio viloje bus galima susipažinti su litofanija (XIX amžiaus 3D technologija), Venclauskių namuose – monetų paslaptimis ir kt.

Lankytojai bus kviečiami ir patys tyrinėti muziejų ekspozicijas ir parodas, susipažinti su čia saugomais eksponatais. Kai kurie jų – demonstruojami specialiai tik per Muziejų naktį. Lankytojų laukia vakarinės edukacijos ir ekskursijos su gidais, muzikiniai jaunimo grupių pasirodymai ir kitos veiklos.

Bendradarbiaujant su „Busturas“ ir Šiaulių miesto savivaldybe, bus prailgintas viešojo transporto maršrutų darbo laikas. Populiariausi miesto autobusai – 1, 4, 12, 18, 21, 24 – važinės iki 1 val. Tad muziejus bus galima pasiekti viešuoju transportu ir po to patogiai grįžti namo. Visuose autobusuose galios įprastos važiavimo bilietų kainos. Autobusų tvarkaraščiai – www.busturas.lt.

Lankytojų patogumui sukurtas interaktyvus maršrutas, kurio pagalba galima dar lengviau surasti muziejus. IZI travel puslapyje ir porgramėlėje skelbiamas „Europos muziejų naktis Šiauliuose 2024“ maršrutas – https://izi.travel/en/b014-europos-muzieju-naktis-siauliuose-2024/lt?lang=en

Europos muziejų naktį duris atveria šie muziejai:

19–24 val. Chaimo Frenkelio vila-muziejus (Vilniaus g. 74)

19–24 val. Fotografijos muziejus (Vilniaus g. 140)

19–24 val. Venclauskių namai-muziejus (Vytauto g. 89)

19–24 val. Šiaulių istorijos muziejus (Aušros al. 47)

19–24 val. Žaliūkių malūninko sodyba-muziejus (Architektų g. 73)

19–24 val. Dviračius muziejus (Vilniaus g. 139)

19–24 val. Radijo ir televizijos muziejus (Vilniaus g. 174)

19–23 val. Baltų kultūros pažinimo centras „Baltų kelias“ (Vilniaus g. 213)

19–23 val. Šiaulių dailės galerija (Vilniaus g. 245)

19–23 val. Militarijos muziejus (P. Višinskio g. 38)

19–22 val. Juliaus Janonio gimnazijos istorijos Jono Krivicko muziejus (Tilžės g. 137)

19–22 val. Šiaulių kino muziejus (Aušros al. 15, Šiauliai)

18–22 val. Dailininko Gerardo Bagdonavičiaus namas (Aušros al. 84)

18–23 val. UAB „Šiaulių vandenys“ Vandentvarkos muziejus (Vytauto g. 103)

18–22 val. Vandos Kavaliauskienės Katinų muziejus (Žuvininkų g. 18)

18–22 val. Šiaulių geležinkelių muziejus (Dubijos g. 26)

*19–23 val. Šiaulių Rekyvos progimnazijos muziejus (Poilsio g. 1)

*18–22 val. Šiaulių apygardos teismo Teismų istorijos muziejus (Dvaro g. 83)

*17–20 val. Lietuvos kalėjimų tarnybos Šiaulių kalėjimo muziejus (Trakų g. 10)

*Būtina išankstinė registracija, skelbiama facebook puslapyje „Muziejų naktis Šiauliuose“.

PROGRAMA:

19–24 val. FOTOGRAFIJOS MUZIEJUS (Vilniaus g. 140)

II aukštas (19–24 val.)

Ekspozicija „Laisvę fotografijai!”

Fotografijos LAB’as: pažintis su analogine fotografija, žaidimas „Atspėk autorių: fotografas ar DI?“

Fotosafaris Fotografijos muziejuje: virtualių gyvūnų fotomedžioklė

III aukštas (19–24 val.)

Fotografijos muziejaus fondų meninės fotografijos multimedija

Video projekcija „Šiaulių studija“. Aut. Dalia Mikonytė, Adomas Žudys ir Pijus Džiugas Meižis. Projekcijos pristatymas su autoriais – 20.00 val.

IV aukštas, Galerija (19–24 val.)

Raimundo Urbono fotografijos paroda „Gyvenimas po stalu”

Stogo terasa (20–24 val.)

Pozityvios vinilo vibracijos su Mantu Ri

Arturo Vai. radijo bangų ir elektroninės muzikos miksas

19–24 val. CHAIMO FRENKELIO VILA-MUZIEJUS (Vilniaus g. 74)

Viloje-muziejuje:

Pažintis su litofanija (XIX amžiaus 3D technologija)

DJ Senio programa Kino salėje „Kapitol“

Parodos „Litvakų dailininkai Paryžiuje“ lankymas

Ekskursijos „Muziejinių vertybių restauravimo kelias“ Restauravimo skyriuje. Būtina išankstinė registracija – https://i.ausrosmuziejus.lt/QQYyw

Parke:

Jaunimo grupių koncertai

Lauko užkandinė

Šiaulių „Senų ratų“ klubo automobilių paroda

19 val. ekskursija „MELIOR MORS MACULA: Pliaterių palikimas ir XIX a. kario ginkluotės pristatymas“. Būtina išankstinė registracija.

19–24 val. VENCLAUSKIŲ NAMAI-MUZIEJUS (Vytauto g. 89)

19–24 val. Paroda „Tarpukario moters portretas“, skirta Stanislavos Venclauskienės 150-osioms gimimo metinėms.

21 val. parodos pristatymas

20 val. „Gitarų trio“ pasirodymas

19–24 val.:

Edukacinė veikla „Netikėti atradimai muziejuje“

Edukacinė veikla „Perskaityk monetą“

Akcija „Susikurk tarpukario portretą“ Našlaičių sode

20–22 val. skautų veiklos ir dainos Našlaičių sode

19–24 val. ŠIAULIŲ ISTORIJOS MUZIEJUS (Aušros al. 47)

19–22 val. edukacija „Dailyraščio pamoka Tarpukario Lietuvos pradžios mokyklos klasėje“

19–22 val. edukacija „Archeologiniai kasinėjimai“

19–24 val. Muzika ir žaidimai lauko ir vidaus erdvėje

19–22 val. Hexa Cinema kino erdvė. Bilietai ir registracija – https://hexacinema.lt

20.30 val. ekskursija „XIX a. kario paveikslas: apranga, ginkluotė, karo technologija“. Būtina išankstinė registracija.

19–24 val. ŽALIŪKIŲ MALŪNININKO SODYBA-MUZIEJUS (Architektų g. 73)

Nuo 19 val. iki sutemų – piemenų pramogos: piemenų duonos kepimas, švilpynių darymas ir švilpavimas, keptos bulvės žarijose, žolelių arbatos skanavimas, piemenų lauko žaidimai.

21 val. Paskaita apie dangaus šviesulius (Vacys Jankus)

23 val. Dangaus šviesulių stebėjimas su Šiaulių techninės kūrybos centro astrofizikos būrelio vadovu Vaciu Jankumi ir jaunaisiais astrofizikais

24 val. Vidurnakčio ekskursija su malūnininku Žaliūkių vėjo malūne

19–24 val. DVIRAČIŲ MUZIEJUS (Vilniaus g. 139)

Dviračių muziejuje lankytojų laukia edukacinė veikla, kurios metu lankytojai galės susikurti išskirtinius suvenyrus dviračių tema, išbandyti gratažo techniką. Muziejuje lankytojai susipažins su dviračių atsiradimo istorija, apžiūrės ekspozicijas, galės varžytis, mindami šiuolaikinį ir senovinį dviračius.

19–24 val. RADIJO IR TELEVIZIJOS MUZIEJUS (Vilniaus g. 174)

Muziejaus ekspozicijoje pamatysite skirtingais laikotarpiais pagamintus veikiančius televizijos imtuvus, išgirsite grojančius mechaninius patefonus, elektrofonus, magnetofonus.

Muziejų naktį bus transliuojamas filmas „Vakar Šiaulių televizorių gamykloje“, mažieji lankytojai galės sudėti eksponatų dėliones.

19–23 val. BALTŲ KULTŪROS PAŽINIMO CENTRAS „BALTŲ KELIAS“ (Vilniaus g. 213)

Pirmasis interaktyvus baltų kultūros pažinimo centras Lietuvoje ir Latvijoje, tai unikali erdvė, padedanti lankytojams susipažinti su baltų kultūros praeitimi ir dabarties raiškomis.

„Baltų kelio“ erdvėse lankytojai ras keturis interaktyvius žaidimus: biometriniais žmogaus duomenimis paremtą žaidimą „Baltų „profesija“, edukacinį žaidimą „Pažink baltiškus daiktus“, „Nukeliauk į Baltų kasdienybę“ bei žaidimą-instaliaciją „Baltų gyvenimas“, pristatantį atskirų baltų genčių savitumą, bendrus baltiškosios gyvensenos aspektus.

Centre šiuolaikinėmis technologijomis, eksponatų kopijomis, edukacinėmis veiklomis pristatoma baltų istorija, kultūra, gyvensena, sukuriant galimybes ugdyti baltiškojo paveldo pažinimą ir jo išsaugojimą.

19–23 val. ŠIAULIŲ DAILĖS GALERIJA (Vilniaus g. 245)

Šiaulių menininkų fotografijų parodos „Résumé“ lankymas. Muziejų naktį lankytojai galės ne tik reziumuoti parodos kūrinius, bet ir patys įsitraukti į kūrybinį šėlą, tampant parodos bendraautoriais.

18–22 val. VANDOS KAVALIAUSKIENĖS KATINŲ MUZIEJUS (Žuvininkų g. 18)

Pažintis su muziejaus ekspozicija, „muziejaus direktoriumi“ katinu Perlu ir šešiais tūkstančiais katinų iš viso pasaulio.

19–22 val. JULIAUS JANONIO GIMNAZIJOS ISTORIJOS JONO KRIVICKO MUZIEJUS (Tilžės g. 137)

Muziejuje ir rūsiuose – išskirtinės istorijos ir faktai apie mokyklą, galimybė atsisėsti į seną medinį mokyklos suolą ir pasimokyti iš senų vadovėlių.

19–22 val. ŠIAULIŲ KINO MUZIEJUS (Aušros al. 15, Šiauliai)

Šiaulių kino istorijos ekspozicija ir kino retrospektyva „Šiauliai kino filmuose“.

18–23 val. UAB „ŠIAULIŲ VANDENYS“ VANDENTVARKOS MUZIEJUS (Vytauto g. 103)

Viename iš aukščiausių Šiaulių miesto pastatų – vandentiekio bokšte – įsikūrusio muziejaus lankymas: Šiaulių vandentvarkos įmonės istorija, vandentiekio ir nuotakyno sistemos raidos etapai, ūkio plėtojimas ir modernizavimas, bendrovės kolektyvo tradicijos.

Edukacinės veiklos:

18.20–19.00 val. ir 20.30–21.10 val. pamoka vaikams „Vandens lašelių kelionė“.

19.30–20.30 val. vandens degustacija.

Žaidimai „Ką žinai apie vandentiekio vandenį?“ ir „Sužvejok teršalus“.

19–23 val. MILITARIJOS MUZIEJUS (P. Višinskio g. 38)

Pažintis su Lietuvos karybos ir gynybos raida, XX a. partizaniniais karais, kariuomenės uniformomis.

18–22 val. ŠIAULIŲ GELEŽINKELIŲ MUZIEJUS (Dubijos g. 26)

Lauko ir vidaus ekspozicijose lankytojai išvys geležinkelių istoriją atspindinčius eksponatus bei sudalyvaus Geležinkelių muziejaus muziejininkų vedamose ekskursijose.

20.00–20.30 val. bus demonstruojamas grįžratis, tremtinių vagone savo istorijomis dalinsis tremtį išgyvenę žmonės.

Žaidimas „Klausimynas“, leis pažinti svarbiausius geležinkelių istorijos faktus.

Lankytojai galės apžiūrėti keleivinį vagoną su kupe skyriais, o jame įsikūrę savanoriai pristatys įdomias lankytinas vietas, kur galite nukeliauti traukiniu. Mažieji lankytojai bus kviečiami spręsti kryžiažodžius, piešti traukinius.

18–22 val. DAILININKO GERARDO BAGDONAVIČIAUS NAMAS (Aušros al. 84)

Tai vienas išraiškingiausių medinių tarpukario modernizmo statinių Šiauliuose, kurį suprojektavo architektas Karolis Reisonas ir pats G. Bagdonavičius. Privatus dailininko namas (valstybės saugomas nacionalinio reikšmingumo lygmens kultūros paveldo objektas), kurį jis paliko valstybei, 2018 m. buvo restauruotas, sutvarkytas, dalyje vidaus patalpų įrengtos erdvės, pristatančios dailininko gyvenimą ir kūrybą.

*17–20 val. LIETUVOS KALĖJIMŲ TARNYBOS ŠIAULIŲ KALĖJIMO MUZIEJUS (Trakų g. 10)

Muziejuje susipažinsite su bausmių vykdymo sistema, Šiaulių tardymo izoliatoriaus istorija, laikomų asmenų gyvenimo ir laisvalaikio organizavimo sąlygomis, resocializacijos projektais, darbuotojų darbo sąlygomis ir įstaigos veikla. Būtina išankstinė registracija. VIETŲ NEBĖRA.

*19–23 val. ŠIAULIŲ REKYVOS PROGIMNAZIJOS MUZIEJUS (Poilsio g. 1)

19, 20, 21, 22 val. edukacija „Ponų pramogos Rėkyvos Karpio dvare“

Lankytojai, atvykę į Rėkyvos progimnazijos muziejų, pateks į XIX a. Rėkyvos Karpio dvaro improvizuotą aplinką. Juos pasitiks Rėkyvos Karpio dvaro svita su liokajais, patarnautojais ir dvaro panelėmis. Lankytojai turės galimybę persirengti dvaro ponams būdinga apranga ir įsiamžinti improvizuotoje fotosesijoje (fotosesijos nuotraukos bus išsiųstos lankytojų nurodytais el. pašto adresais). Persirengę ir tapę tikrais dvaro ponais edukacijos dalyviai mokysis senovinio dvarininkų šokio. Po šokio lankytojai bus kviečiami atsigerti vakarinės arbatėlės ir pabendrauti su Rėkyvos Karpio dvaro ponais.

Būtina išankstinė registracija. Vietų nebėra, registracija baigta.

*18–22 val. ŠIAULIŲ APYGARDOS TEISMO TEISMŲ ISTORIJOS MUZIEJUS (Dvaro g. 83)

Šiaulių apygardos teismo Teismų istorijos muziejuje, vieninteliame tokiame Lietuvoje, galima rasti įdomių eksponatų: nuo XVI a. menančių dokumentų iki dabartinių teismo priimtų sprendimų. Čia galite apžiūrėti tarpukario ir sovietinį teisėjų kabinetus, viduramžių kankinimo įrankius, teisėjų aprangą ir ne tik! Taip pat pažinti teismus, jų istoriją ir teisėjo profesiją. Šią Muziejų naktį turite ir unikalią progą apžiūrėti parodą skirtą Pelikso Bugailiškio 140-osioms metinėms paminėti.
Muziejų gegužės 18 d. galite apžiūrėti tik su išankstine registracija. Vietų nebėra, registracija baigta.

_______________________

Muziejų lankymas NEMOKAMAS.

Gegužės 18 d. miesto autobusai 1, 4, 12, 18, 21, 24 kursuos iki 1 val.
www.busturas.lt

Renginio metu bus fotografuojama ir filmuojama. Nuotraukos ir vaizdo įrašai gali būti naudojami renginio viešinimui socialiniuose tinkluose, internetinėse svetainėse, spaudoje ir kt.

XVII tarptautinio šokio festivalio-konkurso „Aušrinė žvaigždė“ III konkurso dalis. Klasikinis šokis ir uždarymas
2024-05-19 10:00 - 17:00 | Šiaulių kultūros centro Didžioji koncertų salė (Aušros al. 31)
Gegužės 19 d. 10 val. Šiaulių kultūros centro Didžiojoje koncertų salėje vyks XVII tarptautinio šokio festivalio-konkurso „Aušrinė žvaigždė“ III konkurso dalis, klasikinis šokis, ir festivalio uždarymas.
Programoje: festivalio uždarymo koncertas ir nugalėtojų apdovanojimai.
Renginio trukmė: ~1 val. 30 min.

MOTERIMS IR JŲ VYRAMS. Juozo Miltinio dramos teatras
2024-05-22 18:00 | Šiaulių dramos teatras
Renginio organizatorius – Juozo Miltinio dramos teatras
Willy Russell
MOTERIMS IR JŲ VYRAMS
Dviejų dalių monospektaklis pagal Willy’o Russello pjesę „Shirley Valentine“
Režisierė – Ligita Kondrotaitė
Scenografija ir kostiumai – Margarita Misiukova
Iš anglų kalbos vertė – Monika Deveikytė
Vaidina:
Širlė Valentain – Ligita Kondrotaitė
Premjera – 2016 m. sausio 14 d.
Nesvarbu, Jums 30, 50 ar 80 metų, nesvarbu ir kokiame socialiniame kontekste gyvenate ar kurioje srityje dirbate, kartais reikia stabtelėti ir pasikalbėti su savimi. Aptarti gyvenimo būdą, neleisti sau prisitaikyti prie užgulusios monotonijos ir rutinos.
Monospektaklis „Moterims ir jų vyrams” pasakoja apie vieną iš daugelio moterų, kuriai reikėjo sustoti, iš naujo permąstyti savo gyvenimo įpročius, kasdienybę, asmeninius santykius ir pasiryžti keistis. Spektaklyje sava istorija pasidalina Širlė Valentain, moteris didžiąją gyvenimo dalį praleidžia tarp keturių sienų, dažniausiai viena: vaikai užaugę ir išsilakstę, o vyras beveik visą laiką praleidžia darbe. Širlė Valentain gyvena atsiminimais, o geriausia jos pašnekovė – virtuvės siena. Kai draugė, laimėjusi loterijoje, ruošiasi važiuoti į Graikiją, Širlė pasinaudoja galimybe ir vyksta kartu. Kelionės metu ji pradeda stebėti ir iš šalies analizuoti save ir aplinkinį pasaulį. Moteris suvokia, kad gyvenimas nė akimirkai nesustoja, jis juda pirmyn, o su juo ir ji pati.
Spektaklis „Moterims ir jų vyrams“ sukurtas pagal garsaus anglų dramaturgo Willy‘o Rusello pjesę „Širlė Valentain“ (1986). Šio autoriaus kūriniai statomi svarbiausiose pasaulio teatrų scenose, yra ekranizuojami ir pelnę įvairių apdovanojimų. Ši neįtikėtinai linksma ir įtraukianti pjesė, įvardijama kaip modernioji klasika, tapo tikra sensacija Londono ir Niujorko teatrų scenose, pelnė prestižinį Laurence‘o Olivier apdovanojimą kaip geriausia nauja komedija, o aktorei Pauline‘ai Collins – Oskaro nominaciją už pagrindinės aktorės vaidmenį Lewiso Gilberto filme „Širlė Valentain“ (1989). Juozo Miltinio dramos teatro scenoje kūrinys tapo įsimintinu talentingos aktorės Ligitos Kondrotaitės benefisu.
Monospektaklis „Moterims ir jų vyrams“ – tai savęs atradimo istorija. Kaip teigia spektaklio režisierė ir aktorė Ligita Kondrotaitė, „Spektaklyje gvildenama situacija dažnai moteriai atpažįstama. Dar dažniau mes neigiame: jau mums taip tikrai neatsitiks. Šį spektaklį galima vadinti komedija, bet ji sukelia ne tik juoką, vis dėlto, tai drama, paremta subtiliu humoru.“
Projektą finansuoja Lietuvos Respublikos kultūros ministerija.

Garso spektaklis „eiti į pat vidurį“
2024-05-24 18:00 | Šiaulių kultūros centro Kamerinė salė (Aušros al. 31)
„eiti į pat vidurį“ – netikėtų garsovaizdžių pasakojimas tamsoje, lydimas Jono Meko poezijos eilučių.
Neregių bendruomenės kurtas performansas tęsia savo kelionę ir šįkart patirti visišką tamsą bei joje užgimstančius garsinius pasaulius kviečia Šiaulių miesto gyventojus.
„Klausymasis – tai kita regėjimo forma“, – įsitikinę spektaklio kūrėjai. Garso menininkas, kompozitorius Vladas Dieninis bei sinchroninių triukšmų (folių) meistrė Dominyka Adomaitytė drauge su garso aktoriais – neregiais – leidosi į kūrybinius tyrinėjimus, kurių metu gilinosi į klausą kaip matymą pakeičiančią juslę. Taip rankomis tamsoje gimė muzikinės istorijos, pasakojamos atrodytų, paprasčiausių buities daiktų – popieriaus, metalo ar medžio garsais. Garsinę dramaturgiją papildė erdvūs ir kinematografiški Jono Meko eilėraščiai.
Atrasti garsovaizdžius, kuriuos mato aklieji ir silpnaregiai, ketvirtąjį sezoną kviečia garso meno ir muzikos edukacijos projektas „Regėjimo fonas“.
Spektaklis bus atliekamas visiškoje tamsoje. Prašome į renginį atvykti anksčiau, nes vėluojantys klausytojai į salę įleidžiami nebus.
Renginio trukmė: ~50 min.

Ekskursija „ŠIAULĒ ĪR ŽEMAITĖJĖ?
2024-05-25 12:00 - 13:00
12:00 EKSKURSIJA „ŠIAULĒ ĪR ŽEMAITĖJĖ?
Gidas Jonas Bartkus lauks Saulės laikrodžio aikštėje
Bilieto kaina 5 Eur
